Una vintena d'excursionistes d’Alternatura recorren el barranc de Los Diablos
15 de gener 2024

![](/media/13lhpdea/foto-grupo_c.jpg?width=850&height=408.72747747747746)

Una vintena d'excursionistes van participar en una activitat d’Alternatura que va consistir a recórrer una ruta circular pel barranc de Los Diablos, situat en el terme municipal de Calles (València). Esta excursió de 12 quilòmetres va tindre lloc dissabte passat, 13 de gener, i es va caracteritzar per l'existència d'uns certs trams d'escalada.

Malgrat la curta distància i el moderat desnivell (409 metres) de la ruta proposada per este programa de la regidoria d'Activitat Física, Salut i Esports, el recorregut va resultar una mica exigent en l'aspecte tècnic a conseqüència dels trams d'escalada i de les condicions del terreny en les sendes de baixada.

La localitat de Calles té un gran atractiu natural gràcies al fet que està travessada pel  riu Tuéjar i també perquè el riu Túria discorre pel seu terme municipal. El nucli originari d’este poble s'alça en una roca que s'eleva sobre el fons d'una vall i encara conserva uns carrers tortuosos amb reminiscències morisques.

La pròxima excursió de la temporada de tardor-hivern d’Alternatura està programada per al dissabte 27 de gener a la comarca de la Marina Baixa, concretament al terme municipal de Polop (Alacant).

Alternatura és un programa d'activitats a l'aire lliure promogut pel departament d'Activitat Física, Salut i Esports de l'Ajuntament de Sagunt. Esta iniciativa porta més d'una dècada oferint a la ciutadania una programació estable d'excursions en la naturalesa amb predomini del senderisme. A través de les activitats que programa, Alternatura pretén donar a conéixer les muntanyes i la cultura de la Comunitat Valenciana, principalment.

![](/media/32piqaie/cartel-fechas-ok-otñ_inv-c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/una-vintena-d-excursionistes-d-alternatura-recorren-el-barranc-de-los-diablos/ "Facebook")
*   [](http://twitter.com/share?url=https://aytosagunto.es/va/actualitat/una-vintena-d-excursionistes-d-alternatura-recorren-el-barranc-de-los-diablos/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/una-vintena-d-excursionistes-d-alternatura-recorren-el-barranc-de-los-diablos/ "Linked In")
*   [](mailto:?body=https://aytosagunto.es/va/actualitat/una-vintena-d-excursionistes-d-alternatura-recorren-el-barranc-de-los-diablos/)